**ROMÂNIA**

**JUDEŢUL GALAŢI**

**COMUNA COSMEŞTI**

**-CONSILIUL LOCAL –**

**PROCESUL-VERBAL**

**al şedinţei extraordinare DE ÎNDATĂ a Consiliului Local al comunei Cosmeşti,**

**judeţul Galaţi din 16.12.2019**

**Lista de prezenţă** :

Consilieri locali prezenţi:

1. Emil-Constantin ŢUCHEL(A.L.D.E);
2. Dumitru NIŢĂ (P.N.L;
3. Dumitru BALHUI (P.S.D)
4. Ion CHIRIȚĂ (P.S.D);
5. Ioan CIOT (P.S.D) **;**
6. Ion GHERGHE (P.S.D) – absent motivat- spital;
7. POST VACANT
8. Georgel GRIGORICĂ (P.S.D);
9. Cornel MICU (P.N.L);
10. Clement MIHALACHE (A.L.D.E.);
11. Doru NUNU (P.N.L) ;
12. Zamfirica PODARU (P.S.D)**;**

13. Gogu RADU (P.N.L);

14. Costel VULPOI (P.N.L);

15. Iliuţă ŢUCHEL (P.S.D); **-PREŞEDINTE DE ŞEDINŢĂ**

**Demnitari de nivel local:** ION TUCHILUŞ**-** primarul comunei

**Secretarul general al comunei :** Zaharia Cristina

**Invitaţi:** IANCU ŢUCHEL - CONSILIER SUPERIOR ACHIZIŢII PUBLICE-absent

FLOROIU EUGEN – CONTABIL ŞEF - prezent

Ședința se desfășoară în sala Consiliului Local al Comunei Cosmești din Căminul Cultural Cosmești.

După efectuarea prezenţei – 13 consilieri prezenţi, doamna Zaharia constată că este cvorum pentru ţinerea şedinţei, că ședința este legal constituită şi că se poate desfăşura conform legislaţiei. Aduce la cunoştinţa domnilor consilieri că în sală se află invitat domnul Floroiu Eugen contabil şef şi domnul primar.

Secretarul comunei continuă informând pe domnii consilieri, că prin Dispoziţia nr. 379/2019, domnul primar a convocat în şedinţă extraordinară ***de îndată*** pentru luna decembrie 2019 Consiliul Local, deoarece era iminent să se aprobe rectificarea de buget, că toate materialele necesare bunei desfăşurări a şedinţei au fost aduse la cunoştinţă domnilor consilieri, că proiectul depus a primit avizul comisiilor de specialitate ale Consiliului local, că are raport de specialitate depus în termenele legale, prin urmare îndeplineşte condiţiile legale de a fi discutat în şedinţa. Acestea fiind spuse, dă cuvântul președintelui de ședință ales, d-lui Ţuchel Iliuţă, pentru a conduce lucrările.

D-l Ţuchel cere domnilor consilieri, să se respecte cuvântul fiecăruia, să se ceară relații și să se aștepte răspunsul cu respect pentru fiecare.

D-l Ţuchel întreabă dacă şedinţa este deschisă sau închisă, iar domnii consilieri stabilesc şedinţa ca fiind deschisă.

D-l preşedinte dă citire Ordinii de zi a şedinţei de azi, propusă de primar prin Dispoziție. Întreabă dacă sunt alte discuţii și dacă mai sunt propuneri. Nefiind alte propuneri, se supune la vot ordinea de zi. Votează toţi cei 13 consilieri <**pentru**> .

**D-l preşedinte de şedinţă anunţă: având în vedere majoritatea de voturi(13), ordinea de zi va fi cum a fost propusă de domnul primar.**

**I.** Se trece la ordinea de zi votată, **Punctul 1** al ordinii de zi şi anume î**nsuşirea procesului verbal al şedinţei ordinare din 26.11.2019** şi întreabă dacă sunt discuţii pe marginea procesului verbal. Nu se înscrie nimeni la cuvânt, nefiind discuții, d-l preşedinte propune însușirea şi aprobarea PV de la şedinţa precedentă.

Au votat <**pentru** > un număr de 13 consilieri.

D-l preşedinte de şedinţă anunţă că, având în vedere faptul că au votat <**pentru** > un număr de **13 consilieri**, ***procesul verbal al şedinţei ordinare din 26.11.2019 a fost aprobat şi însuşit.***

**II.**D-l preşedinte de şedinţă propune să se treacă la **punctul 2**  al ordinii de zi:Proiect de hotărâre privind **aprobarea rectificării nr. 7 a bugetului local al comunei Cosmeşti, judeţul Galaţi pe anul 2019 şi a Bugetului de venituri proprii si subvenţii al comunei Cosmeşti, judetul Galaţi pe anul 2019.**

D-l preşedinte de şedinţă anunţă că materialele au fost trimise în timp util şi s-au studiat în comisiile de specialitate. Comisiile de specialitate, au dat avize favorabile acestui proiect, drept pentru care întreabă dacă sunt întrebări şi dacă sunt înscrieri la cuvânt. Nu mai sunt înscrieri la cuvânt, ţinând cont că înaintea şedinţei domnul Floroiu a dat explicaţii cu privire la iminenţa rectificării bugetului. Nu sunt alte discuţii.

Domnul Președinte, supune la vot proiectul cu privire la **aprobarea rectificării nr. 7 a bugetului local al comunei Cosmeşti, judeţul Galaţi pe anul 2019 şi a Bugetului de venituri proprii si subventii al comunei Cosmesti, judetul Galati pe anul 2019.**

Au votat <**pentru** > un număr de 13 consilieri.

D-l preşedinte de şedinţă anunţă că, având în vedere faptul că au votat <**pentru** > un număr de **13 consilieri**, *Proiectul de hotărâre privind****:* aprobarea rectificării nr. 7 a bugetului local al comunei Cosmeşti, judeţul Galaţi pe anul 2019 şi a Bugetului de venituri proprii si subventii al comunei Cosmesti, judetul Galati pe anul 2019, a fost adoptat***.(*n.r. HCL 69/2019*)*

**III.** D-l preşedinte de şedinţă propune să se treacă la **punctul 3**   al ordinii de zi:prezentarea adresei nr. 9389/27.11.2019 din partea Instituţiei Prefectului prin care se înaintează OP nr. 374/2019 privind constatarea încetării de drept înaintea duratei normale, a mandatului de consilier local al domnului Golea Costică. A prezentat-o pentru luare la cunoştinţă şi pentru a da posibilitatea domnului primar de a face o propunere de proiect de hotărâre pentru următoarea şedinţă de consiliu. Domnul Radu, întreabă dacă mai poate fi schimbat un consilier înainte de 6 luni. Răspunde domnul Bîrlădeanu că doar viceprimarul nu se mai poate schimba, consilierii da. Secretara spune că, oricum termenul nu este depăşit, deoarece suntem în decembrie. Alegerile vor fi în iunie 2020, nefiind stabilită data exactă. Nu mai sunt alte discuţii pe această temă şi se trece la următorul punct.

**IV.** D-l preşedinte de şedinţă propune să se treacă la **punctul 4**   al ordinii de zi: Propuneri privind salubritatea. Ia cuvântul domnul viceprimar Ciot Ioan, care spune că prin HCL s-a dat posibilitatea primarului să aleagă o locaţie pentru depozitarea deşeurilor inerte de pe raza comunei, ceea ce s-a şi făcut. Din păcate sunt unii care nu sunt mulţumiţi de acea locaţie, prin urmare cere să se înscrie la cuvânt toţi cei care au propuneri concrete cu locul de depozitare a deşeurilor inerte, pentru a nu mai avea probleme pe viitor, cu cei de la Mediu. Domnul primar mai spune că ce a fost depozitat acolo au fost deşeuri inerte, care nu poluează şi se poate crea un spaţiu frumos. Noi în zonă nu mai avem fântâni cu apă potabilă, decât câteva. Nu se poate să imputaţi primarului că poluează apele comunei, cât timp sunt deja neîngrijite şi inutile. Acolo unde se depozitează deşeurile inerte de pe raza comunei, nu din alte părţi cum s-au lăudat unii pe facebook, fără să ştie ce vorbesc, a fost un spaţiu unde erau doar gropi şi unde s-au amenajat spaţiile, s-au împădurit dar nu s-au respectat de către unii care au continuat pe toate căile să ducă acolo gunoiul. Au fost puse şi bariere acolo dar tot nu s-a respectat şi nu a sesizat nici un consilier care să aducă presa să vadă că nu sunt respectate nici programul de ridicare a deşeurilor, nici modul de a selecta deşeurile. Am făcut propunerea de a veni oricare din dumneavoastră cu soluţii nu numai cu critici. Nu aţi contribuit niciodată cu nimic. Indiferent ce măsuri am luat au fost tratate în derâdere. Domnul Radu spune că acolo este o zonă foarte frumoasă, o microdeltă formată cu păsări exotice (lebede) care a fost făcută cu banii primăriei. Domnul primar spune că habar nu are, că acolo s-au ridicat apele când s-a făcut barajul şi amenajarea a fost făcută cu sprijinul celor de la Hidroconstrucţia fără contribuţia financiară a comunei. Domnul Radu spune că este foarte bine că domnul primar a cerut sprijinul lor (al consilierilor) dar că nu se poate într-o zi. Trebuie mers şi văzut, dar domnul primar cere azi propuneri concrete nu tergiversate, deoarece noi chiar ne-am făcut treaba. Domnul Radu întreabă de ce azi, de ce nu s-a cerut mai demult acordul Consiliului Local. prin urmare spune să se facă o comisie care să meargă pe teren şi să stabilească. Ia cuvântul domnul Nunu, care spune că acolo ardea un foc...domnul comisar de la mediu a spus că acolo este un loc nepotrivit de a pune deşeuri, deoarece erau trei perechi de lebede şi a spus că va propune amendă. Domnul primar întreabă cine a pus focul de s-a nimerit şi el şi presa, este curios să ştie cum de s-au suprapus focul cu ziariştii imediat??? Domnul Nunu spune că cei de la drumuri nu trebuie să depoziteze la noi. Este un proiect cu bani europeni şi orice pietricică trebuie să aibă destinaţia exactă. Este treaba constructorului unde duce deşeurile. Domnul primar spune că nu ştie de ce vorbeşte. Are păreri de rău că se face drumul judeţean? Domnul Nunu spune că este un proiect al Consiliului Judeţean deci nu trebuie să ne intereseze, unde sunt duse resturile tehnologice. Întreabă ce caută şi în Cosmeştii-Vale. Domnul preşedinte cere respect pentru fiecare şi cere permisiunea de a spune şi el ceva. Domnul Ţuchel spune că oricum s-a procedat cu rea credinţă, trebuia chemat primarul să i se arate marele dezastru, nu să fie puşi pe rele. Nu au cerut niciodată să participe activ cu soluţii. Ci doar cu critici care nu aduc soluţii. Domnul Chiriţă spune să propună celor care duc acolo deşeuri să le ducă pe drumurile dintre lanuri, deoarce sunt multe care sunt foarte rele. Domnul Balhui răspunde domnului Radu cu privire la modul de realizare a bălţilor din Satu Nou, cu ajutorul Hidroelectrica. Spune că a fost de mai multe ori închis acolo, au fost puse bariere dar degeaba, oamenii au continuat să ducă gunoiul şi nu se poate respecta nimic. Au fost scoase patru căruţe de sticle, a fost curăţat de nenumărate ori, dar inutil. Domnul Balhui cere domnului primar să nu mai adune piatră şi frunze din comună, suntem la ţară şi fiecare îşi poate face un loc de depozitare a resturilor din iarbă.

Domnul Bîrlădeanu spune că toţi greşim. Toţi nu avem responsabilitate cu mediul. Noi nu respectăm mediul, că doar nu duce primarul peturi şi gunoaie pe drum. Aruncăm de la unul la altul, fără a ne asuma responsabilitatea că nu suntem responsabili. Se fac iar discuţii pe care nu am timp să le reproduc, cu privire la salubritate, la modul în care se face şi vorbesc toţi unii peste alţii. Ia cuvântul domnul Micu şi spune să se găsească o locaţie unde să se depoziteze resturile de la drum, fiind util pentru cei care vor să construiască în viitor. El aşa lucrează în alte părţi. Domnii consilieri susţin ideea de a pune resturile în găurile din digul de la baraj. Secretara cere atenţie, să nu fie terenul Apelor române. Domnul preşedinte cheamă pe toţi la ordine şi nemaifiind alte discuţii, declară şedinţa închisă.

Secretara cere domnilor consilieri să semneze în registrul de prezenţă. Conţinutul procesului-verbal se completează cu cele ale proiectelor de hotărâre prezentate şi adoptate, precum şi cu pontajul privind participarea la şedinţă a consilierilor locali. Drept pentru care s-a încheiat prezentul proces verbal.

**PREŞEDINTE DE ŞEDINŢĂ, SECRETAR general,**

**ŢUCHEL ILIUŢĂ ZAHARIA CRISTINA**